## Zakon o Agenciji Republike Hrvatske za restrukturiranje i razvoj (pročišćeni tekst)

### NN 29/1991 (17.6.1991.), Zakon o Agenciji Republike Hrvatske za restrukturiranje i razvoj (pročišćeni tekst)

# ZAKONODAVNO-PRAVNA KOMISIJA SABORA REPUBLIKE HRVATSKE

Na temelju člana 6. Zakona o izmjenama i dopunama Zakona o Agenciji
Republike Hrvatske za restrukturiranje i razvoj ("Narodne novine",
br.19/91), Zakonodavno-pravna komisija Sabora Republike Hrvatske na sjednici
održanoj 27. svlbnja 1991. godine, utvrdila je pročišćeni tekst Zakona
o Agenciji Republike Hrvatske za restrukturiranje i razvoj.

Pročišćeni tekst Zakona o Agenciji Republike Hrvatske za restrukturiranje
i razvoj obuhvača Zakon o Agenciji Socijalističke Republike Hrvatske za
restrukturiranje i razvoj ("Narodne novine". br.18/90) te njegove
izmjene i dopune objavljene u "Narodnim novinama", br. 47/90
i 19/91, u kojima je naznačeno vrijeme njihova stupanja na snagu.

Klasa: 302-01/90-03/04

Zagreb, 27. svibnja 1981.

Predsjednik Zakonodavno-pravne komisije

Sabora Republike Hrvatske

**Vladimir Šeks, dipl. iur., v. r.**

---

## ZAKON

### o Agenciji Republike Hrvatske za restrukturiranje i razvoj

### (pročišćeni tekst)

Članak 1.

Agencija Republike Hrvatske za restrukturiranje i razvoj (u daljem tekstu:
Agencija) osniva se kao specijalizirana organizacija Republike.

Članak 2.

Agencija je pravna osoba s pravima, obavezama i odgovornostima propisanim
ovim zakonom i drugim propisima. Sjedište Agencije je u Zagrebu.

Članak 3.

Djelatnost Agencije je izvršavanje stručnih i drugih poslova u vezi
s pretvorbom društvenih poduzeća, privatizacijom poduzeća, kao i promicanje
inozemnih ulaganja i razvoj gospodarstva Republike Hrvatske.

Članak 4.

U okviru obavljanja djelatnosti Agencija vrši javna ovlaštenja određena
zakonom.

Članak 5.

Agencija u okviru djelatnosti

- organizira i pruža stručnu pomoć pri privatizaciji i pretvorbi društvenih
poduzeća u skladu sa zakonom,

- nadzire pretvorbu poduzeća,

- daje upute za provođenje Zakona o pretvorbi društvenih poduzeća,

- organizira savjetovanja i seminare za izobrazbu i stručno osposobljavanje
i usavršavanje za poslove pretvorbe, privatizacije, razvoja i promicanja
inozemnih ulaganja,

- savjetuje poduzeća u svezi s postupkom restrukturiranja, privatizacije
i vlasničke pretvorbe u konkretnim slučajevima,

- obavlja u ime i za račun Hrvatskog fonda za razvoj (u daljem tekstu:
Fond) stručne poslove vezane za prodaju dionica koje je Fond stekao pretvorbom
društvenih poduzeća i obavlja za Fond druge poslove određene Zakonom o
pretvorbi društvenih poduzeća.

- organizira aktivnosti na promicanju inozemnih ulaganja.

- koordinira interese svih subjekata u Republici Hrvatskoj vezanih za
ostvarenje inozemnih ulaganja,

- sudjeluje u izradi studija o razvoju pojedinih grana gospodarstva
Republike Hrvatske koja osobito definiraju ključne mehanizme strategije
razvoja: privatizacija, zajednička ulaganja inozemnih i domačih pravnih
i fizičkih osoba, javnih poduzeća i dr.,

- daje mišljenje Vladi Republike Hrvatske na zahtjev za izdavanje koncesije,

- daje stručnu pomoć kod statusnih promjena poduzeća i

- obavlja druge poslove određene zakonom i drugim propisima.

Članak 6.

U obavljanju djelatnosti utvrđene zakonom i drugim propisima Agencija
suraduje s nadležnim organima Republike Hrvatske i institucijama u Republici
Hrvatskoj, te međunarodnim institucijama i organizacijama.

Članak 7.

Za obavljanje svoje djelatnosti Agencija osniva područne urede.

Članak 8.

Organ upravljanja Agencije je Upravni odbor, koji ima predsjednika i
četiri člana.

Predsjednika i članove Upravnog odbora imenuje i razrješava Vlada Republike
Hrvatske.

Članak 9.

Agencijom rukovodi direktor kojeg imenuje i razrješava Vlada Republike
Hrvatske.

Direktor rukovodi radom Agencije, predstavlja je i zastupa te odgovara
za zakonitost njezina rada.

Članak 10.

Agencija podnosi najmanje dva puta godišnje izvještaj o svojem radu
Vladi Republike Hrvatske.

Članak 11.

Agencija je za svoj rad odgovorna Vladi Republike Hrvatske.

Vlada Republike Hrvatske svake godine donosi program rada i potvrđuje
financijski plan Agencije.

Članak 12.

Sredstva za osnivanje i poslovanje Agencije osiguravaju se iz proračuna
Republike, naknada za pružene usluge i drugih izvora.

Članak 13.

Statut Agencije određuje osobito:

- organizaciju i način poslovanja Agencije,

- sjedišta područnih ureda,

- nadležnost i način rada Upravnog odbora Agencije,

- ovlaštenje za zastupanje i potpisivanje Agencije,

- prava, obaveze i odgovornosti osoba koje obavljaju poslove i zadatke
s posebnim ovlaštenjima i odgovornostima,

- druga organizacijska pitanja u vezi s poslovanjem Agencije.

Statut Agencije donosi Upravni odbor uz suglasnost Vlade Republike Hrvatske.

Pročišćeni tekst, NN 29/1991-834
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)